Kenneth Clark

Kenneth Mackenzie Clark (13. heinäkuuta 1903 Lontoo – 21. toukokuuta 1983 Hythe) oli brittiläinen taidehistorioitsija, vuosina 1931–1933 Oxfordin Ashmolean Museumin intendentti, vuosina 1934–1935 Lontoon National Galleryn johtaja sekä vuosina 1946–1950 ja 1961–1962 Oxfordin yliopiston professoriFacta 2001, osa 3 vuodelta 1981, s. 237.

Clark tuli kansainvälisesti tunnetuksi vuonna 1969 valmistuneesta BBC:n televisiosarjasta Länsimainen perintömme (Civilisation), jossa hän toimi sekä käsikirjoittajana että juontajana. Sarjan pohjalta julkaistiin myös tietokirja Länsimainen perintömme (Tammi 1971).

Vauraan perheen ainoana lapsena varttunut Clark opiskeli Winchester Collegessa, Oxfordin Trinity Collegessa ja sitten kaksi vuotta Firenzessä taidehistorioitsija Bernard Berensonin johdolla.

Toisen maailmansodan vuosina Clark siirrätti brittiläisiä taideteoksia Lontoosta Walesin vuoriston luoliin turvaan natsien hyökkäyksiltä.

Vuonna 1938 Clarkista tuli Bathin ritarikunnan Knight Commander (KCB), vuonna 1959 Kunniaritarien jäsen, vuonna 1969 pääri ja vuonna 1976 Ansioritarikunnan jäsen.

 Teoksia 
The Gothic Revival (1928)
Leonardo da Vinci (1939)
Landscape into Art (1949)
The Nude: A Study in Ideal Form (1955)
Civilisation (1969, suom. Länsimainen perintömme 1971)
Another Part of the Wood (muistelmat, 1974) 
The Other Half (muistelmat, 1977).

 Lähteet 

 Kirjallisuutta 
Stourton, James: Kenneth Clark: Life, Art and Civilisation. London: William Collins 2016. .

Luokka:Brittiläiset taidehistorioitsijat
Luokka:Brittiläiset professorit
Luokka:Oxfordin yliopiston professorit
Luokka:Vuonna 1903 syntyneet
Luokka:Vuonna 1983 kuolleet